CELEX: 62020TN0377
Language: el
Date: 2020-06-18 00:00:00
Title: Υπόθεση T-377/20: Προσφυγή-αγωγή της 18ης Ιουνίου 2020 — KN κατά ΟΚΕ

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/43
            
         
      Προσφυγή-αγωγή της 18ης Ιουνίου 2020 — KN κατά ΟΚΕ
      (Υπόθεση T-377/20)
      (2020/C 279/57)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: KN (εκπρόσωποι: M. Casado García-Hirschfeld και M. Aboudi, δικηγόροι)
      
         Καθής-εναγομένη: Ευρωπαϊκή Οικονομική και Κοινωνική Επιτροπή (ΟΚΕ)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή·
               
            
                  —
               
               
                  να ακυρώσει την προσβαλλόμενη απόφαση της 9ης Ιουνίου 2020 η οποία κοινοποιήθηκε στις 17 Ιουνίου 2020·
               
            
                  —
               
               
                  να διατάξει την ικανοποίηση της ηθικής βλάβης, ανερχόμενης σε 200 000 ευρώ, και την αποκατάσταση της υλικής ζημίας, εκτιμώμενης σε 50 000 ευρώ·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται προσβολή των διαδικαστικών δικαιωμάτων και των θεμελιωδών δικαιωμάτων της χρηστής διοικήσεως, προσβολή του δικαιώματος ακροάσεως, καθώς και παραβίαση της αρχής της αναλογικότητας.
               
            
                  2.
               
               
                  Με τον δεύτερο λόγο προβάλλεται παραβίαση της αρχής περί τεκμηρίου αθωότητας και της αρχής της αμεροληψίας.
               
            
                  3.
               
               
                  Με τον τρίτο λόγο προβάλλεται παραβίαση της αρχής της ασφάλειας δικαίου, σύμφωνα με το ρητό «nulla poena sine lege», και της αρχής της μη αναδρομικότητας.
               
            
                  4.
               
               
                  Με τον τέταρτο λόγο προβάλλεται παραβίαση της αρχής του απορρήτου των πειθαρχικών διαδικασιών και των δικαστικών πληροφοριών, καθώς και προφανής παραβίαση των εγγυήσεων που παρέχονται με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ 2018, L 295, σ. 39).